See, kes rattaga mehe Lossi tänava plangule joonistas, ei ole teada. Küll aga on teada, et kunstiteos tekkis sinna 2015. aasta rahvusvaheliste hansapäevade eel. Millal see kadus, pole samuti täpselt teada, küll aga avastati see 2017. aasta veebruari keskel ning jaanuaris tehtud fotodel oli plank veel alles. Mõnede väidete kohaselt on plangul tänavakunstniku versioon fotograaf Johannes Pääsukese 1912. aastal tehtud fotost "Tarvastu jalgrattasõitja".